Bangalore
Store norske leksikon,Geografi,Verdens geografi,Asia,Indias geografi
Bangalore er en by i sørvestlige India, hovedstad i delstaten Karnataka, og ligger rundt 1000 meter over havet. Byen har 8 425 970 innbyggere, 8 499 399 inklusive forsteder (2011).
Næringsliv Bangalore er et viktig handels- og industrisenter med blant annet tekstil- og elektroindustri, kjemiske fabrikker, flyfabrikker og mekanisk industri. Det har vært en betydelig vekst innenfor høyteknologibasert industri som blant annet er rettet mot landets romfartsvirksomhet. Byen er et senter for forlagsvirksomhet og grafisk industri, kringkasting, filmproduksjon. Universitetet er fra 1916, det finnes også et vitenskapsakademi, flere høyere skoler og forskningsinstitutter, botanisk hage med mer. Bybeskrivelse Bangalore, som ligger på en høyslette, er en vakker by med brede gater, mange parker og et behagelig klima. Byen har mange vakre templer. Historie Bangalore vokste opp omkring et fort i 1537. Den var hovedsete for den britiske India-administrasjonen i årene 1831–1881 og den viktigste britiske garnisonsbyen i Sør-India. Les mer i Store norske leksikon Karnataka India Indias historie